
DR.30.10.2013 23 

 

boleh mengenal pasti syarikat-syarikat milik wanita yang berpotensi tinggi, kemudiannya 
setelah dikenal pasti, bolehlah pihak kerajaan memberi satu bimbingan komprehensif 
termasuk memberikan maklumat mengenai peluang yang ada dan juga keperluan pasaran 
kepada pengusaha-pengusaha ini. 

Seterusnya Tuan Yang di-Pertua, daripada jumlah yang saya nyatakan tadi, kajian 
juga menunjukkan bahawa hanya 10% sahaja yang mempunyai laman sesawang mereka 
sendiri dalam mempromosikan produk kita. Jumlah ini saya anggap masih kecil lagi kalau 
kita bandingkan dengan trend pemasaran global yang rata-rata pun memang telah menuju 
ataupun membuat perniagaan atas talian. Walaupun penglibatan- kita tengok di Malaysia ini 
masih lagi kecil tetapi kita telah mendengar banyak success stories dengan izin, dan kita 
telah melihat berapa ramai usahawan atas talian ini yang telah mencapai kejayaan. 

Oleh yang demikian, saya ingin mencadangkan agar pihak kerajaan dapat terus 
menyediakan insentif dan juga merancang program kesedaran dan meningkatkan minat 
kepada perniagaan atas talian. Saya tidak nafikan memang banyak program yang telah 
dirancang dan dilaksanakan oleh kerajaan untuk menggalakkan usahawan-usahawan ini 
memasarkan produk mereka melalui talian. Akan tetapi saya tengok tidak ada satu sistem 
penyelarasan yang memantau program-program yang dianjurkan oleh kerajaan ini, saya 
tengok ada juga program yang bertindih dan juga saya tengok kurangnya kerjasama 
bersepadu antara satu agensi dan juga kementerian. Ini sebagai contoh. Jadi saya harap 
untuk kali ini, mungkin mereka ini akan dipantau oleh MaGIC. Jadi saya harap ia dapat 
dipantau dengan sebaik mungkin agar lebih banyak lagi program dapat kita berikan kepada 
usahawan-usahawan yang berminat. 

Saya hendak mengimbas kembali kepada Bajet 2013. Kerajaan ada 
memperuntukkan sejumlah wang sebanyak RM50 juta. Tujuannya adalah untuk melatih 
50,000 usahawan mikro yang mana mereka ini akan mendapat geran sebanyak RM1,000 
seorang dalam satu skim yang diberi nama Get Malaysian Business Online (GMBO). Ini 
tujuannya untuk melonjakkan perniagaan dan juga taraf hidup mereka. 

Jadinya saya hendak minta pihak kementerian untuk memberikan laporan terkini 
mengenai program GMBO ini sama ada tercapai atau tidak matlamat yang telah dibuat. Ini 
kerana dalam beberapa kali soalan yang saya utarakan di dalam Dewan ini, saya dapati 
bahawa jumlah usahawan itu belum lagi tercapai. Sekiranya masih ada lagi peruntukan, 
masih boleh lagi, apakah boleh kementerian terus membuat satu matlamat baru atau 
sasaran untuk membantu mereka ini. Saya juga mengharapkan agar pihak kerajaan juga 
mungkin boleh membuat satu kajian khusus untuk mendapat maklum balas mengenai 
penambahan pendapatan melalui program yang dianjurkan oleh kerajaan ini. 

Tuan Yang di-Pertua, mengikut maklumat Bank Dunia, tahap penggunaan internet 

di Malaysia ini pada tahun 2012 adalah 65.8%. Jadinya, jumlah ini boleh kita tingkatkan lagi 
sekiranya kos kemudahan broadband ini dapat kita kurangkan dan juga infrastruktur ini 
dapat diperluaskan bagi membolehkan usahawan PKS yang saya nyatakan tadi itu supaya 
dapat menggunakan kemudahan ini bagi tujuan pemasaran mereka. 

Saya juga hendak mencadangkan agar promosi bantuan dan program cara 
menjalankan perniagaan atas talian ini sentiasa dilaksanakan, bukan setakat di bandar-
bandar besar sahaja tetapi ia juga mungkin boleh dikembangkan kepada kawasan-kawasan 
luar bandar. 

■1150 

Sebagai tambahan juga, saya ingin mencadangkan juga agar satu direktori 
usahawan-usahawan atas talian ini juga dapat diwujudkan bagi memberi satu nilai tambah 
kepada syarikat-syarikat tersebut.  

Tuan Yang di-Pertua, pada zaman sekarang ini, wanita ini bukannya 
bertanggungjawab untuk hanya menjaga keluarga sahaja tetapi mempunyai ataupun 
memainkan satu peranan yang sangat penting dalam menyumbang kepada ekonomi 
negara. Jadinya saya tengok ada salah satu daripada agenda khusus untuk wanita ini 
adalah penubuhan Akademi Inovasi Wanita. Saya kira ini satu penghormatan kepada 
wanita yang mana institusi ini akan ditubuhkan di bawah naungan Institut Tadbiran Awan 



boleh mengenal pasti syarikat-syarikat milik wanita yang berpotensi tinggi, kemudiannya setelah dikenal pasti, bolehlah pihak kerajaan memberi satu bimbingan komprehensif termasuk memberikan maklumat mengenai peluang yang ada dan juga keperluan pasaran kepada pengusaha-pengusaha ini. Seterusnya Tuan Yang di-Pertua, daripada jumlah yang saya nyatakan tadi, kajian juga menunjukkan bahawa hanya 10% sahaja yang mempunyai laman sesawang mereka sendiri dalam mempromosikan produk kita. Jumlah ini saya anggap masih kecil lagi kalau kita bandingkan dengan trend pemasaran global yang rata-rata pun memang telah menuju ataupun membuat perniagaan atas talian. Walaupun penglibatan- kita tengok di Malaysia ini masih lagi kecil tetapi kita telah mendengar banyak success stories dengan izin, dan kita telah melihat berapa ramai usahawan atas talian ini yang telah mencapai kejayaan. Oleh yang demikian, saya ingin mencadangkan agar pihak kerajaan dapat terus menyediakan insentif dan juga merancang program kesedaran dan meningkatkan minat kepada perniagaan atas talian. Saya tidak nafikan memang banyak program yang telah dirancang dan dilaksanakan oleh kerajaan untuk menggalakkan usahawan-usahawan ini memasarkan produk mereka melalui talian. Akan tetapi saya tengok tidak ada satu sistem penyelarasan yang memantau program-program yang dianjurkan oleh kerajaan ini, saya tengok ada juga program yang bertindih dan juga saya tengok kurangnya kerjasama bersepadu antara satu agensi dan juga kementerian. Ini sebagai contoh. Jadi saya harap untuk kali ini, mungkin mereka ini akan dipantau oleh MaGIC. Jadi saya harap ia dapat dipantau dengan sebaik mungkin agar lebih banyak lagi program dapat kita berikan kepada usahawan-usahawan yang berminat. Saya hendak mengimbas kembali kepada Bajet 2013. Kerajaan ada memperuntukkan sejumlah wang sebanyak RM50 juta. Tujuannya adalah untuk melatih 50,000 usahawan mikro yang mana mereka ini akan mendapat geran sebanyak RM1,000 seorang dalam satu skim yang diberi nama Get Malaysian Business Online (GMBO). Ini tujuannya untuk melonjakkan perniagaan dan juga taraf hidup mereka. Jadinya saya hendak minta pihak kementerian untuk memberikan laporan terkini mengenai program GMBO ini sama ada tercapai atau tidak matlamat yang telah dibuat. Ini kerana dalam beberapa kali soalan yang saya utarakan di dalam Dewan ini, saya dapati bahawa jumlah usahawan itu belum lagi tercapai. Sekiranya masih ada lagi peruntukan, masih boleh lagi, apakah boleh kementerian terus membuat satu matlamat baru atau sasaran untuk membantu mereka ini. Saya juga mengharapkan agar pihak kerajaan juga mungkin boleh membuat satu kajian khusus untuk mendapat maklum balas mengenai penambahan pendapatan melalui program yang dianjurkan oleh kerajaan ini. Tuan Yang di-Pertua, mengikut maklumat Bank Dunia, tahap penggunaan internet. di Malaysia ini pada tahun 2012 adalah 65.8%. Jadinya, jumlah ini boleh kita tingkatkan lagi sekiranya kos kemudahan broadband ini dapat kita kurangkan dan juga infrastruktur ini dapat diperluaskan bagi membolehkan usahawan PKS yang saya nyatakan tadi itu supaya dapat menggunakan kemudahan ini bagi tujuan pemasaran mereka. Saya juga hendak mencadangkan agar promosi bantuan dan program cara menjalankan perniagaan atas talian ini sentiasa dilaksanakan, bukan setakat di bandar- bandar besar sahaja tetapi ia juga mungkin boleh dikembangkan kepada kawasan-kawasan luar bandar. #1150. Sebagai tambahan juga, saya ingin mencadangkan juga agar satu direktori usahawan-usahawan atas talian ini juga dapat diwujudkan bagi memberi satu nilai tambah kepada syarikat-syarikat tersebut. Tuan Yang di-Pertua, pada zaman sekarang ini, wanita ini bukannya bertanggungjawab untuk hanya menjaga keluarga sahaja tetapi mempunyai ataupun memainkan satu peranan yang sangat penting dalam menyumbang kepada ekonomi negara. Jadinya saya tengok ada salah satu daripada agenda khusus untuk wanita ini adalah penubuhan Akademi Inovasi Wanita. Saya kira ini satu penghormatan kepada wanita yang mana institusi ini akan ditubuhkan di bawah naungan Institut Tadbiran Awan.